|  |
| --- |
| **Vedlegg 3** |
| Versjon: 0.6  **01.12.2021** |
| **Rutebeskrivelse** |
| **Transporttjenester Oslo øst 2023** |

Innhold

[Innhold 1](#_Toc70442285)

[1 Beskrivelse av linjene 2](#_Toc70442286)

[2 Kjøring på helligdager og særskilte hverdager 2](#_Toc70442287)

[3 Tilleggstid/oppstillingstid på linjenes startpunkter 4](#_Toc70442288)

[4 Reguleringstider på endestoppesteder 4](#_Toc70442289)

[5 Tomkjøringslenker (POSISJONSKJØRING) 4](#_Toc70442290)

[6 Innlevering av vognløpsplaner 4](#_Toc70442291)

[7 Forklaringene til rutetabellene i bilag 3.2 6](#_Toc70442292)

[8 Særskilte opplysninger 6](#_Toc70442293)

[9 Oversikt over bilag 7](#_Toc70442294)

# Beskrivelse av linjene

Det er to ruteområder i denne konkurransen.

**Ruteområde 1 «Oslo nordøst»** kjøres fra Brubakkveien garasje og består av følgende linjer:

* 25 Majorstuen – Linderud T
* 51 Maridalen – Nydalen
* 56A Solemskogen – Nydalen
* 56B Grefsenkollen – Nydalen
* 58 Nydalen – Tveita T (– Oppsal T – Bøler T)
* 60 Vippetangen – Haugerud T via Kampen, Økern, Linderud og Kjelsrud
* 61 Solfjellet – Tveita T via Hellerudtoppen
* 62 Ammerud ring
* 63 Romsås ring
* 64 Furuset T – Stovner T via Høybråten
* 65 Furuset T – Stovner T via Smedstua
* 66 Helsfyr T – Grorud T via Alnabru
* 67 Økern T – Lørenskog senter via Østre Aker vei
* 68 Helsfyr T – Grorud T via Alfaset
* 69 Lutvann – Tveita T

**Ruteområde 2 «Oslo sørøst»** kjøres fra Mortensrud og Klemetsrud garasjer og består av følgende linjer:

* 23 Lysaker st. – Simensbråten via Ring 3
* 24 Fornebu – Brynseng T via Ring 3
* 70 Vika – Skullerud T
* 71 Mortensrud T – Bjørndal
* 72 Mortensrud T – Seterbråten
* 74 Jernbanetorget – Mortensrud T
* 75A Nordstrand ring (medsols)
* 75B Nordstrand ring (motsols)
* 75C Lambertseter ring
* 76 Helsfyr T – Mortensrud T
* 78A Østensjø ring (medsols)
* 78B Østensjø ring (motsols)

I bilag 3.1 framkommer ønsket busstype på den enkelte linje, antall rutetimer og rutekilometer pr dag og år, i tillegg til korrespondanser og spesielle forhold for den enkelte linjen. Det fremgår av bilaget hvilket antall dager som er benyttet for hver enkelt dagtype. Samlet produksjon pr. dag og for Kontraktens første hele driftsår, 2024, fremkommer også. Det er dette året som er benyttet i tilbudsberegningen.

Rutetabellene, slik de var ved signering av Kontrakten, framkommer av bilag 3.2.

Kjøretider og avstander på stoppestedsnivå, slik de var ved signering av Kontrakten, framkommer av bilag 3.3.

Operatørens tilbud er basert på de oppgitte rutetider og avstander.

Turer og turmønster vil også bli gjort tilgjengelig elektronisk for innlesning Operatørens ruteplansystem. Beskrivelse av formatet disse opplysningene blir levert på, framkommer av bilag 3.6.

# Kjøring på helligdager og særskilte hverdager

Julaften: Lørdagsruter frem ca. kl. 1600, deretter særskilt opplegg

Hverdager i romjulen: Mandag – fredag (ferieplan)

Nyttårsaften: Lørdagsruter

Hverdager i påskeuken: Mandag – fredag (ferieplan)

Påskeaften: Lørdagsruter

Bevegelige helligdager unntatt 17. mai: Søndagsruter

17. mai: Lørdagsrute m/forsterkninger

**Det kjøres nattbuss på følgende linjer:**

| **Ruteområde** | **Linje** | **Dager** |
| --- | --- | --- |
| Ruteområde 1  «Oslo nordøst» | Ingen linjer |  |
| Ruteområde 2  «Oslo sørøst» | 3N Jernbanetorget – Skullerud T  4N Jernbanetorget – Bergkrystallen T  70N Jernbanetorget – Skullerud T – Mortensrud T – Bjørndal | Natt til lørdag, søndag og alle bevegelige helligdager  Natt til lørdag, søndag og alle bevegelige helligdager  Natt til lørdag, søndag og alle bevegelige helligdager |

I tillegg kjøres det morgenbussavganger (1-2 timer før ordinær driftsstart) alle dager på følgende linjer og strekninger:

**Ruteområde 1 «Oslo nordøst»:**

* 63 Romsås ring

**Ruteområde 2 «Oslo sørøst»:**

* 23 Helsfyr T – Teisenkrysset – Ring 3 – Lysaker st.
* 3N Skullerud T – Helsfyr T via Bøler og Tveita
* 4N Bergkrystallen T – Helsfyr T via Lambertseter og Ryen
* 70N Bjørndal – Jernbanetorget via Mortensrud T, Skullerud T og Abildsø

# Tilleggstid/oppstillingstid på linjenes startpunkter

For alle linjer og turvarianter skal det før hver avgang i rute påbegynnes, settes av særskilt tid i vognløpsplanen for eventuell pålogging av bussens it-systemer samt for ekspedering av kunder. Dette for å sikre at den enkelte avgang avgår fra startpunktet på den oppsatte avgangstid. Der ikke annet er nevnt i bilag 3.1, skal denne være to (2) minutter som kommer i tillegg til reguleringstiden. Bussen skal være tilgjengelig for passasjerene i denne tiden.

I situasjoner der det er tvingende nødvendig for å sikre en forsvarlig drift av tjenestetilbudet, kan Oppdragsgiver gi midlertidig dispensasjon fra kravet om oppstillingstid.

# Reguleringstider på endestoppesteder

På linjenes endepunkter kreves det at det avsettes personlig tid for fører samt tid for å kunne regulere bussene inn i rute ved oppståtte forsinkelser (reguleringstid). Slik reguleringstid kreves mellom hver enkelt avgang i rute og i etterkant av tomkjøringer mellom avganger i rute. Eventuell ladetid kan inngå i reguleringstiden og Operatøren skal beskrive hvordan dette løses slik at bussen er klar for ny tur til oppsatt tid og at personlig tid for sjåføren ivaretas. Bussen skal alltid være betjent i reguleringstiden. Se linjebeskrivelsene i bilag 3.1 for eventuelle minimumskrav knyttet til den enkelte linje.

Oppdragsgiver kan, dersom det av driftshensyn er tvingende nødvendig, gi dispensasjon til et eventuelt minstekrav til regulering.

Ved de fleste endepunktene er det ikke ubegrenset plass til å regulere busser. Dette må Operatøren gjøre seg kjent med og planlegge reguleringstidene ut fra den tilgjengelige plassen på de forskjellige endepunktene.

# Tomkjøringslenker (POSISJONSKJØRING)

Tomkjøringslenker/tider som Operatøren definerer og benytter i egne vognløpsplaner skal dimensjoneres i henhold til en gjennomsnittlig trafikksituasjon på den aktuelle strekningen. Det vil som regel bety at tomkjøringer i rushtidene vil være lengre i tid enn tilsvarende på dagtid/kveld/helg. Operatøren har i sitt tilbud redegjort for hvordan tomkjøringstider og distanser som benyttes i vognløpsplanene er beregnet/utarbeidet.

Tomkjøring skal i størst mulig grad gjøres via hovedveinettet og ikke i typiske boligveier.

# Innlevering av vognløpsplaner

Det skal leveres en nøyaktig beskrivelse av det enkelte vognløp vedlagt Kontrakten, samt senere også ved hver enkelt ruteendring. Beskrivelsen skal minst inneholde vognløpsnummer, busskategori, avgangstider fra startholdeplass, ankomsttid til sluttholdeplass samt tomkjøringslenker med tider og avstander. Navn og forkortelser på stoppesteder som brukes i vognplanen skal være de samme som oppgis i linjebeskrivelsene bilag 3.3. Reguleringstid og oppstillingstid skal skilles, jf. eksempelet under.

Robustheten, dvs. samspillet mellom rutekjøring, oppstillingstid, tomkjøringstid og reguleringstid vil bli evaluert og i den forbindelse vises det til pkt. 8.7 i «Prosedyre-beskrivelse» for mer informasjon om tildelingskriteriene.

Operatøren har levert vognløpsplaner for mandag-fredag på normalplan, mandag-fredag på ferieplan, samt lørdag og søndag. Vognløp (Block) som kjøres likt to eller flere ukedager mandag-fredag skal slås sammen til ett vognløp. Det gjelder i alle formater vognløpene leveres.

Vognløp på linjer med tosifret linjenummer skal nummeres med fire siffer hvorav de to første sifrene skal være linjenummeret de fleste turene kjøres på, eks. 6001. Linjenummeret kan f.eks. også benyttes for å skille busser med forskjellig drivstoff.

Alle filnavn på innleverte vognløp skal være slik:

Tilbyder (Selskapsnavn)\_Periode\_Versjon\_"eventuell kommentar"

Eksempel: "Selskap (Tilbyder)\_HVD\_01\_Kun-oktober"

Operatøren har fylt ut bilag 3.5 sammen med vognløp i sitt tilbud.

Det er mulig for Operatøren å foreslå sitt eget ruteopplegg så lenge det ikke bryter med de definerte krav til korrespondanser, kjøretider eller reguleringstider. Ruteopplegget skal videre ha faste avgangstider innenfor de ulike rutefrekvenser, kjøretids- og trasévarianter, og tilby det samme antall turer som i Oppdragsgivers forslag til tidtabell. Operatøren har eventuelt lagt ved et alternativt forslag til ruteopplegg i sitt tilbud.

**Eksempel på vognløpsplan:**



I eksempelet lades bussen ved Grorud T mellom ankomst kl. 08.08 og avgang kl. 08.30.

Vognløpsplanen skal leveres elektronisk på et standardformat.

I tillegg skal vognløpsplanene leveres elektronisk for innlesing i Oppdragsgivers ruteplansystem, for tiden HASTUS. Dette formatet er beskrevet i bilag 3.6, pkt. 1.2.2 «Filnavn».

Sammen med vognløpsplanene skal også bilag 3.5 «Vognløpsoversikt» fylles ut. Et skjema for hver dagtype. Eksempelet under viser hvordan dette skal gjøres:



# Forklaringene til rutetabellene i bilag 3.2

|  |  |
| --- | --- |
| **Dagtyper** |  |
| Mandag – fredag  (normalplan) | Kjøres hverdager hele året når ikke annet er angitt |
| Mandag – fredag (ferieplan) | Kjøres hverdager i romjulen, påskeuken og 5 uker på sommeren. NB! Sommerperioden kan bli endret til fire uker i løpet av kontraktsperioden. |
| Lørdag | Kjøres lørdager hele året når ikke annet er angitt |
| Søndag | Kjøres alle søn- og helligdager hele året |

# Særskilte opplysninger

Det kan ikke påregnes å ha avløserbiler eller langtidsregulerende busser stående på endestoppestedene. Operatør må eventuelt leie egne plasser som ikke kommer i konflikt med den ordinære bussdriften.

Operatør skal på forespørsel fra Oppdragsgiver fremlegge sjåførenes skift- og turnusplaner gjennom hele perioden anbudet skal driftes.

I løpet av anbudsperioden er det forventet en betydelig utbygging av områdene Hovin og Haraldrud. I den forbindelse må det påregnes både omlegging av busslinjene i området og både mulige nedleggelse av linjer eller etablering av nye linjer. Også Fornebubanen vil stå ferdig i løpet av anbudsperioden og det må påregnes omlegginger av busslinjer i den forbindelse også. Hvor omfattende disse endringene vil kunne komme til å bli, er på det nåværende tidspunktet umulig å si sikkert.

# Oversikt over bilag

Bilag 3.1 Beskrivelse av linjene

Bilag 3.2 Rutetabeller

Bilag 3.3 Linjeregister

Bilag 3.4 Places and stops

Bilag 3.5 Vognløpsoversikt

Bilag 3.6 Format for datautveksling i konkurransen